***5. melléklet a 19/2019. (XI. 13.) önkormányzati rendelethez***

*„5. melléklet a 14/2015. (VI. 24.) önkormányzati rendelethez*

**A Képviselő-testület által a polgármesterre átruházott hatáskörök**

1. Dönt a rendkívüli azonnali települési támogatás iránti kérelmekről.
2. Dönt a temetéshez nyújtott települési támogatás iránti kérelmekről.
3. Gyakorolja az önkormányzatot, mint tulajdonost megillető jogokat azon gazdasági társaságok esetében, amelyben tulajdonjoggal rendelkezik.
4. Dönt a vagyonhoz kapcsolódó tulajdonosi nyilatkozatok megtételéről.
5. Az önkormányzati vagyont érintő hatósági eljárásban a tulajdonost megillető nyilatkozattételi jogot, továbbá a közigazgatási és bírósági eljárásban az ügyfél jogát a polgármester gyakorolja.
6. A képviselő-testület által elfogadott szerződések aláírása.
7. Ingatlan vagyontárgyak értékesítése esetében az ingatlan-nyilvántartásba történő bejegyzéshez szükséges tulajdonosi hozzájárulás megadása.
8. Az önkormányzat vagyonának, továbbá jogos érdekeinek védelme céljából az önkormányzat igényeinek érvényesítését célzó jognyilatkozatok kiadása.
9. Az önkormányzat, mint jogosult javára vezeték-, szolgalmi- és használati jogot biztosító szerződések megkötése hárommillió forint értékhatárig.
10. Az önkormányzatot megillető követelésről az ötszázezer forint összeget meg nem haladó követelés esetében a polgármester önállóan jogosult lemondani.
11. A képviselő-testület az önkormányzat és az önkormányzati költségvetési szervek esetében a forgalomképes ingó vagyontárgyak elidegenítésének jogát ötszázezer forint értékhatárig a polgármesterre ruházza át.
12. Dönt az önkormányzat öröklése, illetve az önkormányzat részére történő ingatlan ajándékozás esetén a vagyon elfogadásáról, megteszi a vagyon megszerzéséhez szükséges nyilatkozatokat, intézkedik annak átvételéről.
13. Dönt kérelemre a közterület eltérő használatáról, közterületi használati szerződés megkötéséről, a közterület eltérő használatának megtiltásáról a közterület karbantartásának az ingatlantulajdonos költségére történő elvégzéséről.
14. Elbírálja azokat a beszerzéseket, amelyekről az önkormányzat hatályos Közbeszerzési Szabályzata rendelkezik, kivéve a közbeszerzési eljárást lezáró döntést, amelyről – a Közbeszerzési Szabályzatban meghatározott esetek kivételével – a képviselő-testület dönt.
15. A település címere díszítő és utaló jelképként a polgármester esetenként adott engedélyével felhasználható a településsel összefüggő kiállításokon; a településsel összefüggő jelvényeken; a településre utaló emlék- és ajándéktárgyakon.
16. Dönt az adott évi költségvetési rendeltben meghatározott módon és értékhatárig.
17. Gyakorolja a közterület filmforgatási célú használatával összefüggő, a mozgóképről szóló törvényben meghatározott képviselő-testületi hatásköröket.